《句》
唐代·幸夤逊

苦教作镇居中国，争得泥金在泰山。（《岷山》，

见《吟窗集录》）

才闻暖律先偷眼，既待和风始展眉。（《柳》）

蒙君知重惠琼实，薄起金刀钉玉深。

嚼处春冰敲齿冷，咽时雪液沃心寒。（《梨》，

以上见《事文类聚》）

深妆玉瓦平无垄，乱拂芦花细有声。（《雪》）

日回禽影穿疏木，风递猿声入小楼。

作者简介：幸夤逊，五代后蜀臣。一作幸寅逊，又作辛夤逊。夔州云安(今重庆市云阳县)人，一作成都人。仕五代后蜀。初为茂州录事参军。时后主酷好击毬驰骋，左右多不敢谏，夤逊上疏劝谏之。迁新都令，历司门郎中、知制诰、中书舍人。出知武信军府，加史馆修撰，改给事中、翰林学士，加工部侍郎，判吏部三铨事，领简州刺史。后蜀亡，降宋，授右庶子。寻上疏谏猎，为宋太祖所嘉赏。开宝五年，为镇国军行军司马。罢职，时年九十余，尚有仕进意，治装赴阙，未登路而卒。夤逊性颖悟，善属文，尝与修《前蜀书》。